Document ID: 32007R0495

REGULAMENTUL (CE) NR. 495/2007 AL COMISIEI
din 4 mai 2007
de modificare a Regulamentului (CEE) nr. 3077/78 al Comisiei privind constatarea echivalenței atestatelor care însoțesc importurile de hamei din țări terțe cu certificatele comunitare
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1952/2005 al Consiliului din 23 noiembrie 2005 privind organizarea comună a pieței în sectorul hameiului și de abrogare a Regulamentelor (CEE) nr. 1696/71, (CEE) nr. 1037/72, (CEE) nr. 879/73 și (CEE) nr. 1981/82 (1), în special articolul 17,
întrucât:
(1)
Regulamentul (CEE) nr. 3077/78 al Comisiei (2) conține lista agențiilor din țări terțe care sunt abilitate să emită atestate de însoțire a produselor din hamei importate din aceste țări. Aceste atestate sunt recunoscute ca fiind echivalente certificatelor prevăzute la articolul 4 din Regulamentul (CE) nr. 1952/2005.
(2)
Ca urmare a aderării Bulgariei și a României la Uniunea Europeană, agențiile acestor noi state membre nu trebuie să mai figureze în lista din anexa la Regulamentul (CEE) nr. 3077/78.
(3)
Unele dintre numele și adresele agențiilor incluse în anexa la Regulamentul (CEE) nr. 3077/78 s-au modificat.
(4)
Prin urmare, Regulamentul (CEE) nr. 3077/78 ar trebui modificat în consecință.
(5)
Măsurile prevăzute în prezentul regulament sunt conforme cu avizul Comitetului de gestionare a hameiului,
ADOPTĂ PREZENTUL REGULAMENT:
Articolul 1
Anexa la Regulamentul (CEE) nr. 3077/78 se înlocuiește cu textul anexei la prezentul regulament.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 4 mai 2007.

Labels: 3
17
5
6